**Aprob**

**Ministru**

**Mircea FECHET**

**REFERAT DE APROBARE**

În conformitate cu prevederile Hotărârii Guvernului nr. 229/2009 – privind reorganizarea Regiei Naţionale a Pădurilor - Romsilva şi aprobarea regulamentului de organizare şi funcţionare, cu modificările şi completările ulterioare:

„*Romsilva are în structura sa unităţi fără personalitate juridică, prevăzute în anexa nr. 2, şi unităţi cu personalitate juridică, prevăzute în anexa nr. 3, ale căror adrese pot fi modificate prin hotărâre a Consiliului de administraţie al Romsilva ................................................................................................*

*Unităţile Romsilva prevăzute la anexa nr. 3 la hotărâre, funcţionează ca filiale cu personalitate juridică și sunt conduse de un director numit de directorul general al Romsilva”.*

Având în vedere prevederile art. 4 alin.(1) lit.b) din Ordonanţa Guvernului nr. 26/2013, aprobată cu completări prin Legea nr. 47/2014, cu modificările și completările ulterioare, Bugetele de venituri şi cheltuieli ale operatorilor economici se aprobă “ *prin ordin comun al ordonatorului principal de credite, al ministrului finanţelor publice şi al ministrului muncii, familiei, protecţiei sociale şi persoanelor vârstnice pentru operatorii economici prevăzuţi la art. 1 lit. c) la care persoanele juridice prevăzute la art.1 lit. a) sau instituţiile publice centrale sunt acţionari unici ori deţin direct sau indirect o participaţie majoritară”,*

**seimpune iniţierea demersurilor pentru aprobarea Bugetelor de Venituri şi Cheltuieli pe anul 2025 ale** **unităților cu personalitate juridică ale Regiei Naţionale a Pădurilor - Romsilva prevăzute în anexa nr. 3 pct. 1 - 23 din Hotărârea Guvernului nr.229/2009 privind reorganizarea Regiei Naţionale a Pădurilor- Romsilva şi aprobarea regulamentului de organizare şi funcționare, cu modificările și completările ulterioare.**

Din centralizarea bugetelor de venituri şi cheltuieli pe anul 2025 ale administrațiilor parcurilor naturale / naționale și al Muzeului Cinegetic al Carpaților „POSADA” rezultă următoarele:

- **venituri totale, respectiv venituri din exploatare** în sumă de 58.872,0 mii lei;

- nivelul **cheltuielilor totale** este de 58.872,0 mii lei, din care cheltuieli de exploatare 58.863,0 mii lei;

- **cheltuielile de personal** sunt în valoare totală de 48.140,0 mii lei și au fost determinate în funcţie de numărul mediu de personal pentru anul 2025, fiind in concordanță cu prevederile Legii nr.9/2025 – Legea Bugetului de Stat pe anul 2025, ale Legii 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, ale Ordonanţei de urgenţă nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, ale Ordonanţei de urgenţă nr. 4/2025 pentru modificarea şi completarea unor acte normative precum și ale Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrativ teritoriale sunt acționari unici sau majoritari sau dețin direct ori indirect o participație majoritară, aprobată cu completări prin Legea nr.47/2014, cu modificările și completările ulterioare.

Per total, cheltuielile cu personalul, sunt sub nivelul aprobat prin bugetul de venituri și cheltuieli al anului 2024, inregistrând o creștere de 4,3% comparativ cu valoarea preliminată a se realiza in anul anul anterior.

**C1. Cheltuielile cu salariile** nu înregistrează majorări comparativ cu valoarea aprobată prin Bugetul de venituri și cheltuieli al anului 2024, înregistrând o creștere de 9,6% comparativ cu nivelul preliminat a se realiza la sfârșitul anului anterior. Acestea au fost calculate pentru un număr mediu de personal de 341 persoane cu respectarea prevederilor Ordonanţei de urgenţă nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările ulterioare, ale prevederilor Legii nr. 9/2025 – Legea Bugetului de Stat pe anul 2025, precum și ale Legii 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare.

Pentru anul 2025, nu au fost prevăzute majorări/indexări sau alte mecanisme de creștere salarială, creșterea cheltuielilor cu salariile rezultând din reîntregirea acestora pentru întreg anul 2025, ca urmare a aplicării în anul 2024 a prevederilor art. 22, alin. (7) din Legea nr.234/2019 pentru modificarea și completarea Ordonanței de urgență a Guvernului nr.59/2000 privind Statutul personalului silvic, respectiv ca urmare a majorării salariului de bază minim brut pe țară garantat în plată de la 3.300 lei la 3.700 lei.

**C2. Bonusurile** sunt în valoare de 1.110 mii lei și înregistrează o diminuare în anul 2025 de 66,1% comparativ cu valoarea preliminată a se realiza în anul 2024.

În cadrul acestor categorii de cheltuieli sunt cuprinse: cheltuielile cu tichetele de masă în valoare de 821,0 mii lei, cheltuielile sociale în valoare de 165,0 mii lei pentru acordarea unor ajutoare de înmormântare și ajutoare pentru naștere, fiind mult sub nivelul de deductibilitate prevăzut de lege și alte cheltuieli conform CCM în valoare de 124,0 mii lei.

**C3. Alte cheltuieli cu personalul**, respectiv cheltuieli cu drepturile salariale cuvenite în baza unor hotărâri judecătoreşti sunt în valoare de 52 mii lei.

**C5. Cheltuielile cu contribuțiile datorate de angajator**  sunt în valoare de 1.043 mii lei, înregistrează o creștere de 8,7% și au fost calculate conform prevederilor legale în vigoare.

**Alte cheltuieli de exploatare** sunt în valoare de 892 mii lei și în anul 2025 înregistrează o diminuare de 12,1% comparativ cu valoarea preliminată a se realiza în anul 2024. În cadrul acestei categorii de cheltuieli ponderea cea mai importantă o reprezintă cheltuielile cu amortizarea imobilizărilor corporale și necorporale în valoare de 747,0 mii lei.

Indicele productivitãţii muncii a fost calculat pe total personal mediu (lei/persoana) acesta înregistrând în anul 2025 o creștere de 6,1% comparativ cu nivelul preliminat a se realiza în anul 2024.

Câștigul mediu lunar pe salariat determinat pe baza cheltuielilor de natură salarială recalculat conform OG 26/2013 și a Legii anuale a Bugetului de stat este de 11.457 lei / persoană și înregistrează o creștere de 5,1% comparativ cu nivelul preliminat a se realiza la sfârșitul anului 2024.

**Veniturile și** **Cheltuielile din fonduri europene** sunt în valoare de 23.351 mii lei și înregistrează o creștere de 268,9% în anul 2025 comparativ cu valoarea preliminată a se realiza la sfârșitul anului 2024, justificată de graficul de implementare, precum și de finalizarea unor proiecte din fonduri europene.

În anul 2025, cheltuieli din fonduri europene mai mari se înregistrează la administrațiile de parc care au în implementare proiecte aprobate în principal în cadrul Programului Operațional Infrastructură Mare - POIM, respectiv:

APN Grădiștea Muncelului – Cioclovina – 3.713 mii lei;

APN Donogled Valea Cernei – 3.282 mii lei;

APN Munții Rodnei – 2.750 mii lei;

APN Apuseni - 2.257 mii lei;

APN Piatra Craiului – 1.675 mii lei;

APN Lunca Mureșului – 1.523 mii lei;

APN Cozia – 1.500 mii lei;

APN Retezat – 1.460 mii lei;

APN Călimani – 1.169 mii lei, etc.

**Cheltuielile din fonduri europene** au fost împărțite pe categorii de cheltuieli conform planurilor financiare ale proiectelor, ceea ce determină creșteri mai ridicate pentru unele categorii de cheltuieli.

Pentru anul 2025 sursele de finanțare a investițiilor prevăzute în buget sunt în valoare de 5.517 mii lei și se compun din: surse proprii de finanțare, respectiv din amortizarea mijloacelor fixe în valoare de 554 mii lei și din alte surse, respectiv surse de finanțare a investitiilor primite în cadrul proiectelor cu finanțare europeană nerambursabilă în valoare de 4.963 mii lei pe care administrațiile parcurilor naționale și naturale le au în derulare.

Pentru anul 2024 administrațiile parcurilor naturale/naționale și Muzeului Cinegetic al Carpaților „POSADA” **nu prevăd înregistrarea de plăţi restante, nu au împrumuturi contractate și nu înregistrează profit.**

Menționăm că la fundamentarea indicatorilor economico – financiari s-au avut în vedere recomandările și propunerile organelor de control și audit, iar proiectul bugetului de venituri și cheltuieli pe anul 2024 al administrațiilor parcurilor naturale / naționale și al Muzeului Cinegetic al Carpaților „POSADA” **a fost aprobat prin Hotărârea nr. 07 din 16.04.2025 a Consiliului de Administrație al Regiei Naționale a Pădurilor – ROMSILVA și a fost supus controlului financiar de gestiune**, conform Hotărârii Guvernului nr. 1151/2012, pentru aprobarea Normelor metodologice privind modul de organizare şi exercitare a contolului financiar de gestiune.

La întocmirea Bugetului de venituri și cheltuieli pe anul 2025 au fost respectate prevederile Ordonanţei de urgenţă nr. 34/2023 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, astfel că Administrațiile parcurilor naturale / naționale, precum și Muzeul Cinegetic al Carpaților “Posada” vor achiziționa doar bunurile strict necesare realizării activităților specifice obiectului de activitate.

Având în vedere prevederile art.8 alin.(1), (2) și (4) din Ordonanța Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrativ - teritoriale sunt acționari unici sau majoritari sau dețin direct ori indirect o participație majoritară, până la aprobarea prin ordin comun al ordonatorului principal de credite, al ministrului finanţelor şi al ministrului muncii și solidarității sociale, a bugetului de venituri și cheltuieli pe anul 2025 ale administrațiilor parcurilor naturale / naționale și al Muzeului Cinegetic al Carpaților “Posada”, propunem ca nivelul cheltuielilor aprobate să fie la nivelul celor efectiv realizate, în condițiile în care acestea depășesc plafoanele prevăzute la aliniatele mai sus menționate.

Concluzionând, la fundamentarea indicatorilor menţionaţi în Bugetele de Venituri şi Cheltuieli pentru anul 2025 ale administrațiilor parcurilor naturale/naționale și al Muzeului Cinegetic al Carpaților “Posada” s-au avut în vedere următoarele:

* respectarea prevederilor contractelor de administrare;
* implementarea proiectelor și programelor privind ariile naturale protejate administrate;
* realizarea planurilor anuale de lucru pentru anul 2025;
* implementarea acțiunilor stabilite prin planurile de management ale parcurilor naționale și naturale (aprobate prin acte normative);
* achitarea integrală și la timp a tuturor obligațiilor de plată către bugetul de stat și bugetele fondurilor speciale ( *TVA, alte impozite și taxe*).
* propunerile acestor unități privind bugetul de venituri și cheltuieli pentru anul 2025;
* realizările la finele anului 2024;
* asigurarea fondurilor necesare administrării ariilor naturale protejate.

Anexăm prezentei bugetele de venituri şi cheltuieli pe anul 2025 ale **unităților cu personalitate juridică ale Regiei Naţionale a Pădurilor - Romsilva prevăzute în anexa nr. 3 pct. 1 - 23 din Hotărârea Guvernului nr. 229/2009 privind reorganizarea Regiei Naţionale a Pădurilor- Romsilva şi aprobarea regulamentului de organizare şi funcționare, cu modificările și completările ulterioare**.

Față de cele de mai sus, vă rugăm să fiți de acord cu aprobarea proiectului de Ordin al ministrului mediului, apelor și pădurilor, al ministrului muncii și solidarității sociale și al ministrului finanțelor privind **aprobarea bugetelor de venituri şi cheltuieli pe anul 2025 ale unităților cu personalitate juridică ale Regiei Naţionale a Pădurilor - Romsilva prevăzute în anexa nr. 3 pct. 1 - 23 din Hotărârea Guvernului nr. 229/2009 privind reorganizarea Regiei Naţionale a Pădurilor- Romsilva şi aprobarea regulamentului de organizare şi funcționare, cu modificările și completările ulterioare**.

**DIRECTOR GENERAL DIRECTOR ECONOMIC**

**Marius Dan SÎIULESCU Vasile RUSU**